OzLabs/hebrew-wiki-articles huggingface dataset:
אויגן, דוכס וירטמברג (1788–1857)

אויגן, דוכס וירטמברג (בגרמנית: Eugen Herzog von Württemberg; 8 בינואר 1788 - 16 בספטמבר 1857), היה נסיך גרמני מבית וירטמברג.

==ביוגרפיה==
אויגן נולד ב-8 בינואר 1788 בעיר אלס שבתחומי ממלכת פרוסיה, לאויגן, דוכס וירטמברג ולואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לובנשטיין. בצעירותו הוא עבר להתגורר ברוסיה, ואף התגייס לצבא האימפריה הרוסית, וטיפח בו קריירה מרשימה.

בשנת 1805 הוא כבר הועלה לדרגת גנרל, ובשנים 1806–1807 הוא לחם נגד הצרפתים במזרח פרוסיה, ובשנת 1810 במערכה כנגד האימפריה העות'מאנית. בשנת 1812 הוא היה מפקד הדיוויזיה ה-4 בקורפוס ה-2 תחת פיקודו של מיכאיל ברקלאי דה טולי, ובמהלך הפלישה הצרפתית לרוסיה הוא לחם בקרבות בורודינו וקרסנוי. במהלך מלחמת הקואליציה השישית הוא נלחם בקרבות ליצן, באוצן, דרזדן ולייפציג.

בשנת 1828 הוא פיקד על הקורפוס הרוסי ה-7 במלחמת רוסיה-טורקיה (1828-1829), ולאחר חוזה אדריאנופול פרש מהצבא.

ב-16 בספטמבר 1857 מת אויגן בבאד קרלסרוהה, והוא בן 69 שנים.

==משפחתו==
ב-21 בינואר 1817 התחתן אויגן עם מתילדה, נסיכת ולדק ופירמונט, בתם של גאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, ממנה נולדו לו 3 ילדים:
* מריה, דוכסית וירטמברג (1818–1888), התחתנה עם קרל השני, רוזן הסן-פיליפסטאל
* אויגן, דוכס וירטמברג (1820–1875), התחתן עם מתילדה, נסיכת שאומבורג-ליפה
* וילהלם אלכסנדר, דוכס וירטמברג (1825)

בשנת 1827 התחתן אויגן עם הלנה, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו 3 ילדים:
* וילהלם, דוכס וירטמברג (1828–1896)
* אלכסנדרינה מתילדה, דוכסית וירטמברג (1829–1913)
* ניקולאס, דוכס וירטמברג (1833–1903), התחתן עם וילהלמינה, דוכסית וירטמברג
* אגנס, דוכסית וירטמברג (1835–1886), התחתנה עם היינריך הארבעה עשר, נסיך רויס הקו הצעיר

== אילן יוחסין ==

==קישורים חיצוניים==

קטגוריה:בית וירטמברג
קטגוריה:דוכסי וירטמברג
קטגוריה:גנרלים בצבא האימפריה הרוסית
קטגוריה:מלחמת רוסיה–צרפת (1812): אישים
קטגוריה:גרמנים שנולדו ב-1787
קטגוריה:גרמנים שנפטרו ב-1857
קטגוריה:חברי הבית העליון של הלנדטאג של פרוסיה
יחסי אינדונזיה–לבנון

יחסי אינדונזיה–לבנון הם היחסים הדיפלומטיים שבין רפובליקת אינדונזיה לבין הרפובליקה הלבנונית.

== היסטוריה ==
היחסים בין המדינות כוננו מיד לאחר שלבנון הכירה בעצמאות אינדונזיה, ב-29 ביולי 1947. היחסים הרשמיים בין המדינות כוננו ב-1950. באותה השנה, ממשלת אינדונזיה הקימה את שגרירותה בביירות, אך היא נסגרה בשנת 1976 בשל מלחמת האזרחים הלבנונית. ב-1995, לבנון הקימה את שגרירותה בג'קרטה. ב-1996, אינדונזיה הקימה את שגרירותה מחדש יחד עם קונסוליה כללית בטריפולי.

== יחסים כלכליים ==

* בשנת 2016, שווי הסחורה שיוצאה מאינדונזיה ללבנון הייתה 109 מיליון דולר אמריקאי והיא כללה מכוניות, עץ לבוד, מרגרינה, שמן דקלים ועוד. באותה שנה, שווי הסחורה שיוצאה מלבנון לאינדונזיה הייתה 1.64 מיליון דולר אמריקאי והיא כללה בעיקר חוברות.
* בשנת 2014, שווי הסחורה שיוצאה מאינדונזיה ללבנון הייתה 99.1 מיליון דולר אמריקאי והיא כללה מכוניות, ערכות קפה ותה, שמן דקלים ועוד. באותה שנה, שווי הסחורה שיוצאה מלבנון לאינדונזיה הייתה 3.81 מיליון דולר אמריקאי והיא כללה נייר ממוחזר, חוברות ועוד.

== ייצוג ==

* לבנון מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בלבנון על ידי קונסוליה כללית בטריפולי ועל ידי שגרירות בביירות, בירת לבנון.

== הערות שוליים ==
הר פאוול (קולורדו)

הר פאוול (באנגלית: Mount Powell) הוא ההר גבוה ברכס גור, בהרי הרוקי, במדינת קולורדו שבארצות הברית.
== גאוגרפיה ==
גובהו של הר פאוול 4,135 מטרים מעל פני הים, והוא מתנשא לגובה של 926 מטרים מעל סביבתו.

ההר הוא ההר ה-88 בגובהו באמריקה הצפונית, ההר ה-71 בגובהו בארצות הברית וה-36 בגובהו בקולורדו. ההר ממוקם במדבר איגלז נסט (מדבר קן הנשרים), כ-13.7 קילומטרים צפונית-מזרחית מהעיירה וייל. 

ההר ממוקם על קו פרשת המים המפריד בין היער הלאומי וייט ריבר, לבין היער הלאומי אראפאהו.

== היסטוריה ==
ההר נקרא על שם ג'ון וסלי פאוול, אשר טיפס לפסגת ההר בשנת 1868.

==ראו גם==
* פסגת פאוול - הר נוסף בקולורדו על שם אותו אדם.

==לקריאה נוספת==
<div class="mw-content-ltr">• Mike Garratt, Bob Martin, [https://books.google.co.il/books?id=6t7xWU5Q_zIC&pg=PA3&lpg=PA3&dq=%22Mount+Powell%22+Colorado&source=bl&ots=7tc3m0M3CV&sig=YjNEV7chD9p0orAgKfByG7M_y4M&hl=en&sa=X&ved=0ahUKEwjDk9eeiZrbAhXLESwKHR1XCXQ4ChDoAQhHMAY#v=onepage&q=%22Mount%20Powell%22%20Colorado&f=false Colorado's High Thirteeners: A Climbing and Hiking Guide], PP 3-4</div>

<div class="mw-content-ltr">• Randy Jacobs, Robert M. Ormes, [https://books.google.co.il/books?id=RqIJGW5OoaIC&pg=PA143&lpg=PA143&dq=%22Mount+Powell%22+Colorado&source=bl&ots=aUPJW4qh0x&sig=Qi5_MtCQ9lp-BZhBrPQBL6lo24o&hl=en&sa=X&ved=0ahUKEwjDk9eeiZrbAhXLESwKHR1XCXQ4ChDoAQhLMAc#v=onepage&q=%22Mount%20Powell%22%20Colorado&f=false Guide to the Colorado Mountains], P 143</div>

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:175642 הר פאוול] באתר הסקר הגאולוגי של ארצות הברית
** [http://coloradogeologicalsurvey.org/colorado-geology/topography/geologist-peaks/ פסגות הגאולוגים] - פסגות הקרויות על שם אנשי הסקר הגאולוגי של קולורדו
* [http://www.peakbagger.com/peak.aspx?pid=5774 הר פאוול] באתר peakbagger
* [https://www.summitpost.org/mount-powell/151578 הר פאוול] באתר summitpost
* [https://www.alltrails.com/trail/us/colorado/mount-powell-summit-trail הר פאוול] באתר alltrails
* [https://www.mountainphotography.com/gallery/mount-powell-gore-range/ תצלומי מסלול הטיפוס על הר פאוול]
* [http://brandonandkristine.com/colorado-traverses/gore-range-traverse-eagles-nest-to-mt-powell/ תמונות מהטיפוס על הר פאוול]
* [https://www.14ers.com/13ers/peak.php?peakkey=1900 תיאורי טיפוס ותיאור מסלול הטיפוס על הר פאוול] באתר 14ers.com
* 
* [https://www.yr.no/place/United_States/Colorado/Mount_Powell/ מזג אוויר עדכני עבור הר פאוול]
** [https://www.yr.no/place/United_States/Colorado/Mount_Powell/statistics.html סטטיסטיקות מזג אוויר עבור הר פאוול]

==הערות שוליים==

פאוול, הר
קטגוריה:ערכים עם קואורדינטות
אויגן, דוכס וירטמברג (1758–1822)

אויגן, דוכס וירטמברג (בגרמנית: Eugen von Württemberg; 21 בנובמבר 1758 – 20 ביוני 1822), היה דוכס וירטמברג, ואחיו של פרידריך הראשון, מלך וירטמברג.

==ביוגרפיה==
אויגן נולד ב-21 בנובמבר 1758 בשוודט על האודר, לפרידריך אויגן, שהיה מאוחר יותר דוכס וירטמברג, ולפרדריקה דורותיאה מברנדנבורג-שוודט, בתם של פרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה.

אויגן התחנך על ידי יוהאן גאורג שלוסר, גיסו של יוהאן וולפגנג פון גתה. אויגן הצטרף לצבא הפרוסי והוצב ברגימנט ההוסארים ה-4 בשלזיה. בשנת 1795 מונה אויגן למושל המבצר גלוגאו. בקרב ינה-אאורשטדט פיקד אויגן על עתודת הפרשים של הצבא הפרוסי, וב-18 באוקטובר 1806 הוכה על ידי ז'אן ברנדוט.

לאחר מכן התיישב אויגן בקרלסרוהה, ובספטמבר 1806 הביא את קרל מריה פון ובר לחצרו כקפלמייסטר. משנת 1820 היה אויגן חבר בפרלמנט של וירטמברג, על אף שלא השתתף אישית בישיבות, אלא שלח את נציגו הרוזן קרל ריישאך. ב-20 ביוני 1822 מת אויגן במיינינגן, והוא בן 64 שנים.

==משפחתו==
ב-21 בינואר 1787 התחתן אויגן עם לואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לובנשטיין, ממנה נולדו לו 5 ילדים:
* אויגן, דוכס וירטמברג (1788–1857), התחתן עם מתילדה, נסיכת ולדק ופירמונט, ולאחריה התחתן עם הלנה, נסיכת הוהנלוהה-לאנגנבורג
* לואיזה, דוכסית וירטמברג (1789–1851), התחתנה עם אוגוסט, נסיך הוהנלוהה-אהרינגן
* גאורג פרדיננד, דוכס וירטמברג (1790–1795)
* היינריך, דוכס וירטמברג (1792–1797)
* פאול וילהלם, דוכס וירטמברג (1797–1860), התחתן עם מריה סופיה, נסיכת טורן וטקסיס

== אילן יוחסין ==

==קישורים חיצוניים==

קטגוריה:דוכסי וירטמברג
קטגוריה:בית וירטמברג
קטגוריה:גרמנים שנולדו ב-1758
קטגוריה:גרמנים שנפטרו ב-1822
פסגת פאוול

פסגת פאוול (באנגלית: Powell Peak) היא הר במחוז גראנד במדינת קולורדו שבארצות הברית. 

גובהה של הפסגה 4,016 מטרים מעל פני הים.
ההר מתנשא לגובה של 112 מטרים מעל סביבתו. הפסגה היא ההר ה-512 בגובהו בקולורדו.

==מקור השם==

הפסגה נקראת על שם ג'ון וסלי פאוול.

==ראו גם==
* הר פאוול (קולורדו) - הר נוסף בקולורדו על שם אותו אדם.

==לקריאה נוספת==
<div class="mw-content-ltr">• James Dziezynski, [https://books.google.co.il/books?id=KT0Uf6MLtisC&pg=PA140&redir_esc=y#v=snippet&q=%22Powell%20Peak%22&f=false Best Summit Hikes in Colorado], P 140</div>

== קישורים חיצוניים==
* [https://geonames.usgs.gov/apex/f?p=gnispq:3:::NO::P3_FID:177878 פסגת פאוול] באתר הסקר הגאולוגי של ארצות הברית
* [https://mapcarta.com/23507808 תצלום לוויין של פסגת פאוול]
* [http://www.peakbagger.com/peak.aspx?pid=5619 פסגת פאוול] באתר peakbagger
* [https://www.summitpost.org/powell-peak/153104 פסגת פאוול] באתר summitpost
* [https://www.14ers.com/13ers/peak.php?peakkey=5480 תיאורי טיפוס על פסגת פאוול] באתר 14ers.com
* [https://www.climb13ers.com/colorado-13ers/powell-peak פסגת פאוול] באתר climb13ers.com
* [https://www.mountain-forecast.com/peaks/Baden-Powell-Peak תחזית מזג אוויר לפסגת פאוול לפי גבהים]
** [https://www.mountainproject.com/area/105746051/powell-peak סטטיסטיקות מזג אוויר עבור פסגת פאוול]

==הערות שוליים==

פאוול, פסגה
מאוריציו קטלאן

מאוריציו קַטֶלאָן (באיטלקית: Maurizio Cattelan; 21 בספטמבר 1960) הוא אמן פלסטי איטלקי, הפועל באיטליה ובארצות הברית.
הוא נודע, בין השאר, בפסליו הסטיריים, כמו "השעה התשיעית" (La Nona Ora) (1999) שבה הציג את דמותו של האפיפיור באותה תקופה, יוחנן פאולוס השני, כשהוא מופל ארצה על ידי מטאוריט, "הוא" (2001) שבו הראה תלמיד מתפלל שפניו מקרוב נראים כפניו של היטלר, ו"האהבה נשארת לנצח" (1997).
מאוריציו קטלן יצר את יצירות האמנות החשובות ביותר שלו ב-Viale Bligny 42 במילאנו, שם הוא התגורר במשך שנים רבות.

==ביוגרפיה==
קטלאן, יליד פדובה, התחיל את הקריירה האמנותית ב-שנות ה-1980 בעיר פורלי בשיתוף פעולה עם אמנים מקומיים. השתתף לראשונה בתערוכה בשנת 1991 בגלריה לאמנות מודרנית בבולוניה עם היצירה "Stadium" -שולחן כדורגל ארוך מאוד כשמשני צדיו שתי שורות שחקנים - הלבנים - שחקני המילואים של קבוצת A.C.Cesena מול שחורים - פועלים סנגלים שעבדו באזור ונטו.

יצירותיו משלבות פיסול עם מיצג, אך לעיתים קרובות כוללות אירועים מסוג "הפנינג", פעולות פרובוקטיביות, קטעי תיאטרון, מילות הסברה על שלטים המלווים יצירות אמנות שלו או של אחרים, מאמרים ראשיים ללא מקור.

יחד עם פאולה מנפרין ודומיניק גונסאלס-פרסטר הוציא לאור את כתב העת Permanent Food
ויחד עם ג'וני ועלי סאבטוניק - את כתב העת "צ'ארלי" (Charley). לפעמים עבד עם המגזין לאמנות עכשווית Flash Art. בספטמבר 2010 יחד עם הצלם פיירפאולו פרארי הקים את הפרויקט "Toilet Paper".

יצירתו "אמריקה" משנת 2016, מציגה אסלה עשויה מזהב. ב-2017 סירב מוזיאון סולומון ר. גוגנהיים לבקשת הבית הלבן להציג את היצירה נוף מושלג שצייר ואן גוך באגף מגורי הנשיא, והציע את אמריקה כחלופה. היצירה נגנבה מארמון בלנהיים, שבו הוצגה בהשאלה ממוזיאון גוגנהיים.

ב-2019, לאחר כמעט 15 שנים שבהם הפסיק את פעילותו, הציג את היצירה "Comedian" שהורכבה מבננה שהדביק לקיר התצוגה בסרט דביק. 2 גרסאות של היצירה נמכרו ב-120,000 דולר.
היצירה עוררה סערה ושאלה בגבולות האומנות.
קטלאן מחלק את זמנו בעיקר בין מילאנו לניו יורק.

==קישורים חיצוניים==

* 
* 
* 

==הערות שוליים==

קטגוריה:אמנים איטלקים
קטגוריה:אמני מיצג
קטגוריה:פסלים איטלקים במאה ה-20
קטגוריה:פסלים איטלקים במאה ה-21
קטגוריה:איטלקים שנולדו ב-1960
רוברט וילקי

רוברט ליאון וילקי (באנגלית: Robert Leon Wilkie; נולד ב-2 באוגוסט 1962) הוא עורך דין ואיש ממשל אמריקאי, שכיהן כמזכיר לענייני חיילים משוחררים של ארצות הברית. קודם לכן, כיהן כעוזרו של מזכיר ההגנה לענייני משאבי אנוש ומוכנות, יועץ המשפטי הראשי של מזכיר ההגנה ועוזר מזכיר ההגנה למשאבי אנוש. קצין מודיעין (במיל') בצי ארצות הברית.

== ביוגרפיה ==
=== שנותיו הראשונות והשכלתו ===
וילקי נולד בפרנקפורט שבגרמניה, למד בית ספר יסודי פרטי במחוז וילטשייר באנגליה, ובבית ספר תיכון בארצות הברית. הוא בנו של קצין ארטילריה בצבא ארצות הברית בדרגת לוטננט קולונל. וילקי גדל בבסיס הצבאי פורט בראג בקרוליינה הצפונית. וילקי קיבל תואר ראשון מאוניברסיטת וייק פורסט בקרוליינה הצפונית, ותואר במשפטים (ׂJD) מאוניברסיטת לויולה שבלואיזיאנה, ובנוסף השלים תואר שני במשפט בינלאומי והשוואתי (LLM) מאוניברסיטת ג'ורג'טאון.

=== הקריירה המקצועית ===
רוברט וילקי החל את הקריירה המקצועית שלו בקונגרס, כיועץ לסנאטור השמרן ג'סי הלמס, ולאחר מכן כיועץ משפטי לאחד מחברי הקונגרס. עבד גם בשתי ועדות של בית הנבחרים (ועדת יחסי החוץ וועדת לענייני אירופה). בשנת 1997 החל לייעץ למנהיג ברוב בסנאט, טרנט לוט, בענייני ביטחון גלובלי.

לאחר מכן, היה יועץ מיוחד נשיא לענייני ביטחון לאומי, ויועץ מדיניות לקונדוליזה רייס ולסטיבן הדלי (שניהם היו היועצים לביטחון לאומי). בעבודתו שם פיתח תכנון אסטרטגי ליישום כמה מתוכניות הממשל (ברית מוסקבה, והתרחבות נאט"ו, למשל).

ב-20 ביוני 2006 מינה אותו הנשיא ג'ורג' ווקר בוש לתפקיד היועץ המשפטי למזכיר ההגנה, ומינוי אושר בסנאט ב-30 בספטמבר אותה שנה. בכהונתו בתפקיד, חיבר וילקי תזכיר ובו הנחיות שקבעו שהעדות בקונגרס של אנשי מחלקת ההגנה תהיה מותרת רק לבעלי תפקידים שמונו בידי הנשיא ולקצינים בכירים. הנחיות אלו עוררו ביקורת, בהיותן מקשות על חקירה יסודית של מלחמת עיראק, ונטען כי לפנטגון לא הייתה הסמכות להוציא הנחיות כאלה.

אחרי כמה שנים, החל לשמש יועץ בכיר לסנאטור טום טיליס מקרוליינה הצפונית.

ב-25 ביולי 2017, מינה אותו הנשיא דונלד טראמפ לתפקיד עוזר מזכיר ההגנה לענייני משאבי אנוש ומוכנות, ולכן עזב את משרדו של הסנאטור טיליס. הוא נכנס לתפקידו זה ב-30 בנובמבר באותה שנה. לאחר פיטורי דייוויד שולקין מתפקיד המזכיר לענייני חיילים משוחררים, הודיע הנשיא שווילקי ישמש כמזכיר בפועל. לאחר שמועמד הנשיא למזכיר קבוע, רופאו האישי רוני ג'קסון, הסיר מועמדותו, הודיע טראמפ ב-18 במאי 2018 שווילקי הוא מועמדו החדש לתפקיד זה. ב-23 ביולי באותה שנה, אושר מינויו לתפקיד זה, ברוב של 9–86. ב-30 ביולי הושבע לתפקיד והחל את כהונתו.

==קישורים חיצוניים==

==הערות שוליים==

קטגוריה:סגל מחלקת ההגנה של ארצות הברית
קטגוריה:חברי הקבינט של ארצות הברית בממשל דונלד טראמפ
קטגוריה:מזכירים לענייני חיילים משוחררים של ארצות הברית
קטגוריה:בוגרי אוניברסיטת וייק פורסט
קטגוריה:בוגרי אוניברסיטת לויולה ניו אורלינס
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1962
איליה גורביץ'

איליה גורביץ (באנגלית: Ilya Gurevich; נולד ב-8 בפברואר 1972, קייב, ברית המועצות (כיום אוקראינה)) הוא שחמטאי יהודי-אוקראיני-אמריקאי בדרגת רב אמן.

==ביוגרפיה==
איליה גורביץ' נולד בקייב. בסוף שנות ה-70 של המאה ה-20 היגרה משפחתו לארצות הברית. בשנת 1983 הוא זכה באליפות ארצות הברית בשחמט לתלמידי בתי הספר. בשנת 1984, בגיל 12, הוא ניצח באליפות העולם לצעירים עד גיל 14. בגיל 18 הוא ניצח באליפות העולם לנוער (והקדים את אלכסיי שירוב, שסיים במקום השני).

בשנת 1992 בתחרות ברינו גורביץ' סיים במקום השני אחרי גרגורי קיידנוב ובשיקגו הוא סיים במקום השני אחרי רומן ג'ינג'יחאשווילי.

בשנת 1985 הוענקה לגורביץ' דרגת רב אמן.

בשנת 1993 בתחרות בבוסטון הוא סיים במקום ה-5 (ניצח ג'ואל בנג'מין). בשנת 1999 בתחרות לזכר ברונשטיין הוא זכה במקום השני.

הוא הפסיק להשתתף בתחרויות ועבר לעבוד בבורסה לניירות ערך.

==קישורים חיצוניים==

קטגוריה:שחמטאים יהודים אמריקאים
קטגוריה:יהודים שהיגרו מברית המועצות לארצות הברית
קטגוריה:רבי-אמנים
קטגוריה:אלופי עולם לנערים בשחמט
קטגוריה:אמריקאים שנולדו ב-1972
מתילדה, נסיכת ולדק ופירמונט

מתילדה, נסיכת ולדק ופירמונט (; 10 באפריל 1801 - 13 באפריל 1825), הייתה בתו של גאורג הראשון, נסיך ולדק ופירמונט ואשתו של אויגן, דוכס וירטמברג.

== ביוגרפיה ==
מתילדה נולדה ב-10 באפריל 1801 ברהודן לגאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג.

ב-21 בינואר 1817 התחתנה מתילדה עם אויגן, דוכס וירטמברג, ממנו נולדו לה 3 ילדים. ב-13 באפריל 1825 מתה מתילדה בבאד קרלסרוהה, בעת לידת בנה וילהלם אלכסנדר, ולאחר מותה התחתן בעלה עם הלנה, נסיכת הוהנלוהה-לאנגנבורג.

==משפחתה==
ב-21 בינואר 1817 התחתנה מתילדה עם אויגן, דוכס וירטמברג, ממנו נולדו לה 3 ילדים:
* מריה, דוכסית וירטמברג (1818–1888), התחתנה עם קרל השני, רוזן הסן-פיליפסטאל
* אויגן, דוכס וירטמברג (1820–1875), התחתן עם מתילדה, נסיכת שאומבורג-ליפה
* וילהלם אלכסנדר, דוכס וירטמברג (1825)

==אילן יוחסין==

== קישורים חיצוניים ==

* [http://thepeerage.com/p10905.htm#i109045 מתילדה, נסיכת ולדק ופירמונט] 

קטגוריה:נסיכות גרמניות
קטגוריה:גרמניות שנולדו ב-1801
קטגוריה:גרמנים שנולדו ב-1801
קטגוריה:נפטרות ב-1825
מחפשת בעל על ארבע

מחפשת בעל על ארבע הוא סרט קומדיה רומנטית משנת 1993 בבימויו של שמעון אזולאי, עם יהודה בארקן ואיילת קורץ בתפקידים הראשיים. העלילה היא על קשר רומנטי שמתפתח הודות לכלבי פודל של שני בני זוג.
==הפקה ==
הפקת הסרט החלה במאי 1993. התסריט נכתב על ידי חגית מאור וירון זליג לפי סיפור של יהודה בארקן שגם הפיק את הסרט בעזרת כספים שגייס ממשקיעים פרטיים. זה היה סרטו הראשון של שמעון אזולאי כבמאי. 

הסרט צולם בחודשים ספטמבר-אוקטובר 1993 באולפני ג.ג נווה אילן. 

הסרט נחל כישלון קופתי צורב, והביא את המפיק יהודה בארקן לידי הכרזה על פשיטת רגל.

==תקציר העלילה==
מיקי (יהודה ברקן) הוא רווק בעל מוסך ליד תחנת הרכבת בבנימינה. ביחד עם חבריו, פליקס (אריה מוסקונה) ובוהדנה (יגאל עדיקא) הם נוהגים "לעקוץ" לקוחות שלא מבינים דבר ברכב.

הם מתבוננים בצוות המצלם סרטון פרסומת בתחנה. מנהל חברת הפרסום הוא אילן ורדי (פולי רשף) ומנהלת ההפקה היא דניאלה (איילת קורץ). אילן ודניאלה מנהלים רומן שאילן מסתיר מאשתו (רובי פורת-שובל). הרכב של אילן מתקלקל, מיקי וחבריו עוקצים אותו וגובים ממנו סכום מופרז. דניאלה רואה ומבינה את הרמאות, אך לא אומרת דבר כי היא בסכסוך עם אילן, שבינתיים לא רוצה להתגרש.

מיקי גר בחווה עם סוסים ומארח בחוותו את שלומית לה הוא קורא שלויימה (אילור הרפז), ביתו של חבר ילדות שלו שבאה לישראל להתגייס לצה"ל.

דניאלה היא גרושה ומתגוררת לבד עם כלבת הפודל בשם אלכסיס. וטרינר (יהודה אפרוני) ממליץ לה למצוא שידוך מתאים לכלבה.

היא מפרסמת בעיתון מודעה - מחפשת בעל על ארבע לכלבתה. היא מוצפת בפונים, אך דוחה את כולם וביניהם עורך הדין גביזון (גד קינר) שמתעקש לערוך חוזה משפטי מחייב.

מיקי מגיע אליה עם כלב הפודל שלו בוגי ומתקבל מיד. הכלבים מסתדרים ביניהם ובין מיקי ודניאלה מתפתח רומן אהבה למגינת ליבו של אילן. מיקי נשכר להופיע בסרט פרסומת של חברה יפנית. במסיבה לרגל סיום הצילומים הוא רואה את דניאלה ואילן מתווכחים והוא חושב שהם מתגפפים. הוא נעלב וחוזר לביתו עם כלבו בוגי.

הוא לא עונה לצלצולי הטלפון של דניאלה שמחליטה לקבל את הצעת היפנים להסריט בחו"ל. לבסוף הכלב בוגי בורח ממנו כדי לפגוש באהובתו אלכסיס.

אילן מבקש ממנהל מחלקת התברואה שטיגליץ (מוסקו אלקלעי) לתפוס את כלבתה של דניאלה כדי שלא תוכל לעזוב את הארץ. שטיגליץ שולח את פקחיו לביתה של דניאלה, אך הכלבים מתגברים עליהם בתחבולות שונות.

מיקי מבין שהכלב שלו ברח לדניאלה. הוא מגיע לביתה ומוצא מכתב שהשאירה לו, ובו היא כותבת שהיא אוהבת אותו, ושהיא הפסיקה את הקשר עם אילן.

מיקי ממהר לנמל חיפה. דניאלה וכלבתה כבר על הספינה העומדת להפליג. הכלבה בורחת ממנה כדי לפגוש את הכלב בוגי כלבו של מיקי. מיקי עולה על מנוף המביא אותו לתוך האוניה, והוא מציע לדניאלה להצטרף אליו. היא נענית והמנוף שולף אותם למטה, לקול מחיאות הכפיים של הנוסעים ושני הכלבים.

==שחקנים==
{| class="wikitable"
|-
! שחקן !! תפקיד
|-
| יהודה בארקן || מיקי
|-
| איילת קורץ || דניאלה
|-
| פולי רשף || אילן ורדי
|-
| רובי פורת-שובל || גברת ורדי
|-
| יגאל עדיקא || בוהדנה
|-
| אריה מוסקונה || פליקס
|-
| יהודה אפרוני || וטרינר
|-
| מוסקו אלקלעי || שטיגליץ - מנהל מחלקת התברואה
|-
| גד קינר || עו"ד גביזון
|-
|[http://www.ishim.co.il/p.php?s=%D7%90%D7%99%D7%9C%D7%95%D7%A8+%D7%94%D7%A8%D7%A4%D7%96 אילור הרפז] || שלומית
|}

==קישורים חיצוניים==

* 
==הערות שוליים==

קטגוריה:סרטי 1993
קטגוריה:סרטים ישראליים
קטגוריה:סרטי קומדיה רומנטית ישראליים
קטגוריה:סרטי יהודה בארקן
קטגוריה:סרטים ישראליים משנת 1993
גנאדי גינזבורג

גנאדי גינזבורג (ברוסית: Геннадий Гинзбург; נולד ב-11 באוגוסט 1971) הוא שחמטאי סובייטי-יהודי-אוקראיני-גרמני בדרגת רב-אמן.

==ביוגרפיה==
גנאדי גינזבורג נולד באלצ'בסק (ברית המועצות, כיום באוקראינה) ולמד שחמט בבית הספר לשחמט אצל גנאדי קוזמין.

השתתף בשנת 1990 באליפות אוקראינה הסובייטית בשחמט וסיים במקום ה-8 (ניצח מיכאיל ברודסקי). בשנת 1992 סיים במקום השני.

בשנת 1994 הוענקה לגינזבורג דרגת אמן בינלאומי ובשנת 1995 הוא היגר לגרמניה.

בשנת 2004 הוא חלק מקום 2–4 עם דמיטרי בונצמן בתחרות שנערכה בגריסהיים שבגרמניה.

בהיותו בגרמניה הוא השתתף בהצלחה במספר תחרויות בינלאומיות. בשנת 2006 הוענקה לגינזבורג דרגת רב אמן.

באליפות גרמניה למועדונים הוא משחק עבור מועדון SV 1920 Hofheim לצד ולדימיר גורביץ'.

בשנת 2013 הוא השתתף במשחקי המכביה התשע-עשרה וסיים במקום החמישי. ב-2017, במשחקי המכביה העשרים הוא הגיע למקום ה-7.

==קישורים חיצוניים==

קטגוריה:שחמטאים יהודים אוקראינים
קטגוריה:שחמטאים יהודים גרמנים
קטגוריה:רבי-אמנים
קטגוריה:מהגרים מאוקראינה לגרמניה
קטגוריה:סובייטים שנולדו ב-1971
קטגוריה:אוקראינים שנולדו ב-1971
קטגוריה:גרמנים שנולדו ב-1971
התאחדות ליגת הכדורגל המקצוענית

ליגת הכדורגל המקצוענית (ברוסית: Профессиона́льная футбо́льная ли́га) היה ארגון האחראי לניהול הליגה השלישית בחשיבותה ברוסיה, הליגה השנייה בכדורגל משנת 1992 ועד 2021.

הארגון הוקם בשנת 1992 בשיתוף עם התאחדות הכדורגל הרוסית, לאחר הקמת אליפות רוסיה וגביע רוסיה. הגוף היה מרכז את פעילותן של כל ליגות הכדורגל המקצועניות ברוסיה עד 2001, אז הוקם ארגון הפרמייר ליג הרוסי בכדורגל לניהול ליגת העל. ב-2011 מהארגון נושל גם ניהול ליגת המשנה הרוסית בכדורגל ומאז 2013 הארגון מנהל רק את הליגה השנייה, הנקראת ליגת הכדורגל המקצוענית של רוסיה.

יחד עם ארגון הפרמייר ליג הרוסי בכדורגל (РФПЛ) ליגת הכדורגל המקצוענית חברה בהתאחדות ליגות הכדורגל המקצועניות של אירופה (Association of European Professional Football Leagues — EPFL).

נשיא הליגה, מאז ינואר 2013, היה אנדריי סוקולוב. ביוני 2021 נערכה רפורמה בליגות המשניות ברוסיה וניהול הליגה השלישית עבר לידי ליגת הכדורגל הלאומית.
==קישורים חיצוניים==

* 

==הערות שוליים==

קטגוריה:רוסיה: כדורגל
חלל הבטן

חלל הבטן (באנגלית: Abdominal cavity) הוא החלל הגדול ביותר בגוף האדם וברוב בעלי החיים. בחלל זה, נמצאים איברים פנימיים רבים.

את החלל תוחמים ארבעה גבולות: הגבול העליון מצוי מתחת לסרעפת, הגבול התחתון באגן הירכיים, הגבול הקדמי מצוי בשרירי הבטן, וגבולו האחורי של החלל מצוי בעמוד השדרה. בחלל הבטן ישנן חמש מערכות עיקריות: מערכת השתן, מערכת העיכול, מערכת הדם, מערכת הלימפה ומערכת ההפרשה הפנימית (האנדוקרינית). לדוגמה, בלוטות יותרת הכליה הן חלק ממערכת ההפרשה הפנימית אשר משגיחה על סביבה פנימית קבועה בגוף.

== איברים ==
האיברים העיקריים הנכללים בחלל הבטן הם הקיבה, המעי הדק, המעי הגס, הכליות, הטחול, הכבד, התריסריון, כיס המרה, הלבלב והתוספתן. דרך חלל הבטן עובר אבי העורקים, נהוג גם לקרוא לו אבי העורקים הבטני והוא מתפצל לעורקים קטנים יותר המספקים דם לכל איברי חלל הבטן. את האיברים עוטף קרום הצפק.

== הצפק ==

הצפק הוא שק אנדותליאלי בעל עמידות גבוהה בפני זיהומים. במקרה של זיהום, התאים הבלעניים (פגוציטים) מעכלים את החיידקים והנגיפים המזוהמים. הצפק הוא קרום נסיובי דו-שכבתי שמרפד את דפנות חלל הבטן ועוטף את איברי הבטן. הצפק נחלק לשני חלקים. שכבה המצויה בדפנות הבטן ושכבה העוטפת את איברי הבטן השונים. בין שתי השכבות יש מרווח המכיל קרום נסיובי, קרום חלק ושקוף שמרפד חללים גדולים מסוימים בבטן. בנוסף, נוזל מאפשר אי חיכוך של האיברים בתוך החללים שלהם. בצפק נמצאים רשת כלי דם נימיים וכלי לימפה רבים.

== אנטומיה ופיזיולוגיה ==
מקובל בתחום הרפואה לחלק את הבטן לארבעה חלקים. החלוקה לרבעים של הבטן מקלה על הרופא והחובשים, להבין בצורה שהיא לרוב מדויקת, מה הוא מקור הכאב.
חלוקה לרבעים של חלל הבטן
* רביע שמאלי עליון (LUQ) – החלק השמאלי של הכבד, טחול, זנב הלבלב, קיבה, כליה שמאלית, המעי הגס הרוחבי.
* רביע ימני עליון (RUQ) – החלק הימני של הכבד, כיס המרה, ראש הלבלב, כליה ימנית, המעי הגס הרוחבי, התריסריון וחלק מהמעי הדק.
* רביע שמאלי תחתון (LLQ) – החלק השמאלי של המעי הדק, המעי הגס היורד, את המחצית השמאלית של מערכת הרבייה הנשית, ואת השופכן השמאלי.
* רביע ימני תחתון (RLQ) – החלק הימני של המעי הדק, המעי הגס העולה (המעי האטום), תוספתן, את החצי הימני של מערכת הרבייה הנשית, ואת השופכן הימני.

== ראו גם ==
* גוף האדם
* מערכת העיכול

==קישורים חיצוניים==

* 

== הערות שוליים ==

קטגוריה:אנטומיה
הפרמייר ליג הרוסי בכדורגל

לוגו הארגון בשנים 2001—2018
מנהלת ליגת העל הרוסית בכדורגל, רשמית הפרמייר ליג הרוסי בכדורגל (ברוסית: Российская футбольная премьер-лига, בקיצור РФПЛ) הוא ארגון ספורט האחראי לניהול ליגת העל הרוסית בכדורגל ואליפות רוסיה בכדורגל לנוער. 

הארגון הוקם ב-27 באוגוסט 2001 בשיתוף עם התאחדות הכדורגל הרוסית, לאחר הארגון מחדש בליגת העל הרוסית בכדורגל.
 
במהלך עונת 2003 הארגון ניהל גם את גביע הליגה הרוסית, שבו זכתה זניט סנקט פטרבורג.

לקראת עונת 2018/2019 בליגת העל הרוסית בכדורגל הארגון ערך מיתוג מחדש לליגת הכדורגל, במסגרתו הושק לוגו חדש.

== יעדים ==
בין יעדי הארגון ניתן למצוא את ניהול הפעילות המקצועית של ליגת העל הרוסית ובכלל זאת את ניהול הפעילות הכלכלית, זכויות השידור, זכויות הפרסום, החסויות ומיתוג הליגה לצד העצמת חוויית הצפייה והעניין בתחרות והרחבת מעגל הצופים והמשתתפים בהן, תוך פניה לקהלים חדשים, מעורבות בקהילה, הקניית ערכים חינוכיים וספורטיביים ונקיטת פעולות למיגור האלימות והגזענות בכדורגל הרוסי.

==נשיאים==
בראש הארגון עומד נשיא. להלן רשימת נשיאי הארגון:
* ויטלי מוטקו (27 באוגוסט 2001 — 24 בנובמבר 2003)
* ולרי פילאטוב (24 בנובמבר 2003 — 26 בדצמבר 2003; ממלא מקום)
* יבגני גינר (26 בדצמבר 2003 — 21 בדצמבר 2004, 24 בינואר 2006 — 26 בדצמבר 2006)
* יורי זבארזין (21 בדצמבר 2004 — 24 בינואר 2006)
* מיכאיל וורונצוב (26 בדצמבר 2006 — 14 בנובמבר 2007
* סרגיי פריאדקין (14 בנובמבר 2007—5 באוקטובר 2021)
* אשוט חצ'אטוריאנץ (5 באוקטובר 2021—27 ביוני 2022)<ref>[https://www.championat.com/football/news-4473911-ashot-hachaturyanc-naznachen-ispolnyayuschim-obyazannosti-glavy-rpl.html Ашот Хачатурянц назначен исполняющим обязанности главы РПЛ]</ref>
* אלכסנדר אלאייב (מ־27 ביוני 2022)

==ראו גם==
*מנהלת ליגת העל האוקראינית בכדורגל
==קישורים חיצוניים==
* 

==הערות שוליים==

 
קטגוריה:רוסיה: כדורגל
קטגוריה:רוסיה: ארגונים
קטגוריה:ארגוני כדורגל
יחסי אוסטרליה – קוסטה ריקה

יחסי אוסטרליה–קוסטה ריקה הם היחסים הדיפלומטיים הרשמיים שבין הקהילייה של אוסטרליה לבין רפובליקת קוסטה ריקה.

== סקירה כללית ==
אוסטרליה וקוסטה ריקה משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.

ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. אוסטרליה עוזרת רבות לקוסטה ריקה בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי לקוסטה ריקה בין השנים 2010-2014.

לאזרחי קוסטה ריקה ישנן הטבות רבות במערכת החינוך האוסטרלית בעת רישום אליה - הם זכאים למלגות מיוחדות ולמורים פרטיים שיעזרו.

== ייצוג ==
* קוסטה ריקה מיוצגת באוסטרליה בדרג השגרירות באמצעות שגרירות שהיא מחזיקה בקנברה, בירת המדינה. קוסטה ריקה מיוצגת באוסטרליה גם בדרג הקונסולרי באמצעות קונסוליה שהיא מחזיקה בסידני, העיר הגדולה ביותר במדינה.
* אוסטרליה אינה מיוצגת בקוסטה ריקה בדרג השגרירות. אוסטרליה מיוצגת בקוסטה ריקה בדרג הקונסולרי באמצעות קונסוליה שהיא מחזיקה בסן חוסה, בירת המדינה.

== קישורים חיצוניים ==
* [http://dfat.gov.au/geo/costa-rica/Pages/costa-rica-country-brief.aspx Costa Rica country brief], מחלקת החוץ והסחר של הקהילייה של אוסטרליה.

== הערות שוליים ==
יחסי אוסטרליה–בליז

יחסי אוסטרליה–בליז הם היחסים הדיפלומטיים הרשמיים שבין הקהילייה של אוסטרליה לבין בליז.

== סקירה כללית ==
אוסטרליה ובליז משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.

ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. אוסטרליה עוזרת רבות לבליז בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-60 מיליון דולר אמריקאי לבליז בין השנים 2010-2014.

לשתי המדינות פרויקט משותף במטרה לשמור על ניקיון האוקיינוס ממזיקים ומזיהום, למעשה, כל מערכת היחסים שלהן מבוססת על הנושא הזה.

== ייצוג ==
* אוסטרליה אינה מיוצגת בבליז באף דרג, הן בדרג השגרירות והן בדרג הקונסולרי. השגרירות (נציבות גבוהה) המייצגת שלה בבליז היא זו שנמצאת בפורט אוף ספיין, בירת טרינידד וטובגו.
* בליז אינה מיוצגת באוסטרליה בדרג השגרירות. בליז מיוצגת באוסטרליה בדרג הקונסולרי באמצעות קונסוליה שהיא מחזיקה בברוקווייל, ניו סאות' ויילס, אוסטרליה.

== קישורים חיצוניים ==
* [http://dfat.gov.au/geo/belize/Pages/belize-country-brief.aspx Belize country brief], מחלקת החוץ והסחר של הקהילייה של אוסטרליה

== הערות שוליים ==
דימיטריאדיס 505

דימיטריאדיס 505 (מימין לרכב: גיאורגוס דימיטריאדיס (ממושקף) עם שר התעשייה היוני "Nikolaos Martis" 
דימיטריאדיס 505 (ביוונית: Dimitriadis 505) היא מכונית מיקרו שמעולם לא יוצרה, של Attica בראשות דימיטריאדיס שנבנתה מפיברגלס בשנת 1958.

==רקע==
Attica הייתה חברת כלי רכב של יצרנית מוצרי פיברגלס בשם "Bioplastic SA". מטה ומפעל החברה שכן באתונה. בראשה עמד גיאורגוס דימיטריאדיס, שבשנת 1958 בנה אבטיפוס של מכונית נוסעים ("דימיטריאדיס 505"). אולם הטלת מס שהוטל על מכוניות ארבעה גלגלים הגביל את סיכויי השוק של המכונית והוא נטש את התוכנית.

==דימיטריאדיס 505==
* 2 דלתות ("דלתות התאבדות" שהציר שלהן הוא בצד האחורי של הדלת ולא בצד הקדמי)
* 4 נוסעים
בשנת 1965 לאחר שגיאורגוס דימיטריאדיס חתם חוזה עם יצרנית הרכב הישראלית אוטוקרס, על פי ידע של "רליאנט מוטורס" הבריטית, ("Reliant Motors" ) ייצר כ-100 יחידות של "Attica Carmel 12" שהתבססו על הכרמל והיו זהות לדגם שהיה עשוי מפיברגלס.

==ראו גם==
* מכונית מיקרו

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-1958
קטגוריה:מכוניות עשויות פיברגלס
קטגוריה:כלי רכב המיוצרים ביוון
קטגוריה:מיזמים שבוטלו
יחסי אוסטרליה–צ'אד

יחסי אוסטרליה–צ'אד הם היחסים הדיפלומטיים הרשמיים שבין הקהילייה של אוסטרליה לבין רפובליקת צ'אד.

== סקירה כללית ==
אוסטרליה העלתה אזהרת מסע בנוגע לצ'אד והמליצה לא לבקר במדינה עקב: "התקפות טרור קשות ומסוכנות, נא לא לבקר במדינה כולה מלבד אזור נג'מנה! בבירה נג'מנה ניתן לבקר רק מסיבות תכופות אך צריך להיזהר במיוחד מרמות פשע ואלימות גבוהות במיוחד."

אוסטרליה וצ'אד אינן מקיימות דיאלוגים מיוחדים וחשובים, אך מדי פעם צ'אד נעזרת בה לטובת קניית אמצעים לפיתוח המדינה.

== ייצוג ==
* צ'אד אינה מיוצגת באוסטרליה בשום דרג, הן בדרג השגרירות והן בדרג הקונסולרי.
* אוסטרליה אינה מיוצגת בצ'אד בשום דרג, הן בדרג השגרירות והן בדרג הקונסולרי. השגרירות המייצגת של אוסטרליה לצ'אד היא זו שנמצאת בפריז, בירת צרפת.

== קישורים חיצוניים ==
* [http://dfat.gov.au/geo/chad/Pages/chad.aspx Chad], מחלקת החוץ והסחר של הקהילייה של אוסטרליה

== הערות שוליים ==
ליגת הכדורגל הלאומית (ארגון)

ליגת הכדורגל הלאומית (ברוסית: Национальная футбо́льная ли́га) הוא ארגון ללא כוונת רווח, שהוקם בשיתוף פעולה עם התאחדות הכדורגל הרוסית ואחראי לניהול הליגה השנייה בחשיבותה בכדורגל הרוסי, החל מעונת 2011/12 והליגה השלישית בחשיבותה מאז עונת 2021/2022, לאחר שהתאחדות ליגת הכדורגל המקצוענית החזיקה בזכויות הניהול קודם לכן.

הארגון הוקם במרץ 2011 לקראת הקמת ליגת הכדורגל הלאומית של רוסיה. במסגרת ההקמה נקבעו כללים להעפלת הקבוצות מליגת הכדורגל המקצוענית של רוסיה לליגה הלאומית וכן נקבעו קריטריונים שעל קבוצות הליגה לעמוד, זאת כתנאי להשתתפות בליגה והכנת הקבוצות לקראת העפלתן לפרמייר ליג הרוסי, אם הן זוכות באליפות הליגה או מסיימות באחד מארבעת המקומות הגבוהים בטבלה.
==היסטוריה==
בתחילת דצמבר 2010 התאחדות הכדורגל הרוסית ביטלה את הסכם ניהול ליגת המשנה הרוסית עם התאחדות הכדורגל המקצוענית (Профессиональная футбольная лига) וב-13 בדצמבר ההתאחדות ערכה מפגש עם נציגי קבוצות הכדורגל המקצועניות ברוסיה להקמת ליגת משנה חדשה בשם ליגת הכדורגל הלאומית.

ב-3 במרץ 2011 נערכה פגישה בין נציגי קבוצות הכדורגל של ליגת המשנה לצורך הכנת עונת 2011/2012. אושר לוגו חדש, מבנה הליגה וזכויות השידור של הליגה.

בעונת 2015/16 נחתם הסכם חסות עם סוכנות הימורי הספורט פונבט (ФОНБЕТ, באנגלית FONBET).

בעונת 2021/2022 החלה לנהל גם את הליגה השלישית בחשיבותה.
== מבנה ==
ליגת הכדורגל הלאומית הוקמה בסוף 2010 מתוך 20 קבוצות כדורגל של ליגת המשנה הרוסית בכדורגל. כך, החל מעונת 2011/2012 אלופת הליגה וסגניתה מעפילות אוטומטית לליגת העל הרוסית בכדורגל והקבוצות מהמקומות האחרונים מודחות לליגת הכדורגל המקצוענית של רוסיה ובמקומן מעפילות אלופות המחוזות של הליגה השנייה. בנוסף 2 הקבוצות מהמקומות האחרונים בטבלת ליגת העל יורדות לליגה הלאומית. פעמים רבות שקבוצות יורדות ליגה בשל קשיים פיננסיים והן מוחלפות על ידי קבוצות אחרות מהליגה השנייה. בסך הכל 50 קבוצות השתתפו בליגה הלאומית מאז הקמתה.
== ראשים ==
=== נשיאים ===
* איגור יפרמוב (דצמבר 2010—7 בדצמבר 2020)
* איוואן שבאנוב (7 בדצמבר 2020—25 בפברואר 2021)
* אלכסנדר אלאייב (25 בפברואר 2021—יולי 2022)
* נאיל איזמאילוב (יולי–אוגוסט 2022)
=== מזכ"לים ===
* אנדריי סוקולוב (יולי 2021—יולי 2022)

== קישורים חיצוניים ==
* 

==הערות שוליים==

*
קטגוריה:רוסיה: כדורגל
יחסי אינדונזיה–מצרים

יחסי אינדונזיה–מצרים הם היחסים הדיפלומטיים שבין רפובליקת אינדונזיה לבין רפובליקת מצרים הערבית.

== היסטוריה ==
מצרים הייתה המדינה הערבית הראשונה שהכירה באינדונזיה ב-1946. שתי המדינות כוננו את יחסיהן הדיפלומטיים ב-10 ביוני 1947. בשנת 1949 נפתחה השגרירות האינדונזית בקהיר. כמו כן, בעת הסכסוך הפוליטי שבין אינדונזיה למזרח טימור, מצרים נמנעה מהתערבות לטובת אחד הצדדים. מאז 1977, מצרים ואינדונזיה מקיימות יחסים טובים ולבביים. בנוסף, אינדונזיה ומצרים מהוות חלק חשוב בתיווך הסכסוך הישראלי-ערבי בין המדינות סוריה, לבנון והרשות הפלסטינית.

== יחסים כלכליים ==
* בשנת 2016, שווי הסחורה שיוצאה מאינדונזיה למצרים הייתה 1.27 מיליארד דולר אמריקאי והיא כללה שמן דקלים, מרגרינה, קפה, גומי, מכוניות ועוד. באותה שנה שווי הסחורה שיוצאה ממצרים לאינדונזיה הייתה 353 מיליון דולר אמריקאי והיא כללה נפט גולמי, נפט מזוקק, פירות טרופים ועוד.
* בשנת 2015, שווי הסחורה שיוצאה מאינדונזיה למצרים הייתה 558 מיליון דולר אמריקאי והיא כללה שמן דקלים, מרגרינה, קפה, גומי, מכוניות, סבון ועוד. באותה שנה שווי הסחורה שיוצאה ממצרים לאינדונזיה הייתה 75.1 מיליון דולר אמריקאי והיא כללה נפט גולמי, תפוחי אדמה, פירות טרופים ועוד.

== ייצוג ==
* אינדונזיה מיוצגת במצרים על ידי שגרירות שהיא מחזיקה בקהיר, בירת מצרים.
* מצרים מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

==קישורים חיצוניים==

== הערות שוליים ==
שוולם

שְוֶולְם (בגרמנית: Schwelm) היא עיר במדינת נורדריין-וסטפאליה שבגרמניה.

== גאוגרפיה ==
שוולם נמצאת בדרום-מזרח חבל הרוהר, ממערב לחבל הארץ וסטפאליה וממזרח לחבל הארץ ההררי "Bergisches Land"; מסיבה זו היא ידועה כ"Pforte Westfalens" ("השער אל וסטפאליה").

== שפה/דיאלקט ==
בשוולם מדברים בניב של הגרמנית הנקרא ווסטפלית (באנגלית: Westphalian) (ווסטפאלית: מסקסית עתיקה ווסטפאל = "ארץ מערבית"). הניב הווסטפלי שייך לניבים הסקסונים הנמוכים, שהם חלק ממשפחת הניבים הגרמניים הנמוכים. בהשוואה לאזורים גרמניים אחרים (למשל, בוואריה או שוואביה). לניב אין השפעה חזקה על הדיבור היומיומי. האוכלוסייה המבוגרת עדיין מסוגלת לדבר את הלשון הווסטפאלית המקורית של שוולם, הנקראת שוולמר פלאט, (בגרמנית: Schwelmer Platt) ששונה למדי מגרמנית גבוהה סטנדרטית ודומה להולנדית.

== היסטוריה ==
ניתן למצוא אזכורים לשוולם כבר במאה התשיעית, בשם אחר: "Suelmiu", אך באופן רשמי העיר הוקמה בשנת 1496. בשנת 1929 הפכה לבירה המחוזית.

לפי שטח השיפוט שלה היא העיר הקטנה ביותר בנורדריין-וסטפאליה.

כמו כן, שוולם היא עיר הולדתו של גוסטב היינמן.

== נקודות עניין ==

לשוולם יש מרכז עיירה היסטורי עם הרבה בתים ישנים, שחלקם מתוארכים למאה ה-18. ה"שוק הישן" (בגרמנית: Altmarkt) הוא מקום שוק היסטורי השוכן מול הכנסייה הפרוטסטנטית הראשית של העיר tall Christuskirche.

מה- Altmarkt, הרחוב המעוצב Kölner Strasse מוביל במעלה הגבעה והוא חלק מהכביש הישן לקלן.
עד 2011, שוולם הייתה ביתה של Brauerei Schwelm , "מבשלת שוולם", אחת ממבשלות בירה פרטיות בודדות שנותרו בנורדריין-וסטפאליה. המבשלה, שהוקמה בשנת 1830 על ידי Haarmann & Kathagen, הייתה מהראשונות בעולם שעברו ממיכלי אחסון מעץ למתכת. בניין המנהלה המקורי, Rietz'sche Haus שנבנה בשנת 1701, הוא בית יפה במרכז העיר.

רוב אתר הייצור ההיסטורי של המבשלה, לעומת זאת, נהרס ב-2012.
יצרנית הפסנתרים הוותיקה בעולם נמצאת בשוולם. מאז 1794, רוד. Rud. Ibach Sohn בנה פסנתרים מ-1794 ועד 1904 עוגבים בשוולם.
ארגון הסחר ההוגן הגדול באירופה "GEPA" נוסד בשוולם בשנות ה-70, אך נמצא כעת בוופרטל .
בית קברות יהודי היסטורי, מסוף המאה ה-18, ממוקם באזור הכפרי כ-1.3 ק"מ דרומית למרכז העיירה. הוא מתוחזק על ידי העירייה ומתנדבים

== גלריה ==
<gallery>
קובץ:Schwelm Panorama.jpg|נוף העיר הפנימית
קובץ:Schwelm Altmarkt Christuskirche.jpg|הכנסייה הישנה
קובץ:Bahnhof Schwelm.jpg|תחנת הרכבת של שוולם
קובץ:Schwelm Ibach 2007.jpg|מפעל של יצרן הפסנתרים Rud. Ibach
</gallery>

==קישורים חיצוניים==

* 

קטגוריה:נורדריין-וסטפאליה: ערים
חטיבת הסיגינט

חטיבת הסיגינט היא יחידה של משטרת ישראל העוסקת באיסוף מודיעין אותות.

חטיבת הסיגינט הוקמה ב-2007 על ידי ניצב משנה גדי סיסו, שגייס לשורותיה שוטרים וקצינים של משטרת ישראל. מטרות היחידה הן סיוע בפיענוח פשיעה חמורה ומניעתה והצלת חיי אדם.

בחטיבה עושים שימוש באמצעים כגון:
* האזנות סתר
* תחקור נתוני תקשורת
* לוחמת סייבר

== קישורים חיצוניים ==
* דב לחמן, [http://www.telecomnews.co.il/חשיפת-יחידת-הסיגינט-מודיעין-אותות-אלקטרוני-של-משטרת-ישראל.html חשיפת יחידת הסיגינט (מודיעין אותות אלקטרוני) של משטרת ישראל], באתר TelecomNews, 21 באפריל 2014
* 
* 
* [http://www.israeldefense.co.il/en/node/28355 Cybernetic Investigations] 

==הערות שוליים==

קטגוריה:מודיעין אותות
קטגוריה:יחידות משטרת ישראל
יחסי אוסטרליה–לבנון

יחסי אוסטרליה–לבנון הם היחסים הדיפלומטיים הרשמיים שבין הקהילייה של אוסטרליה לבין הרפובליקה הלבנונית.

== סקירה כללית ==
האוכלוסייה הלבנונית-אוסטרלית משחקת תפקיד חשוב ביחסים שבין שתי המדינות. נכון למפקד האוכלוסין שנערך בשנת 2016 באוסטרליה מתגוררים 230,866 אזרחים ממוצא לבנוני. הם מיעוט משפיע מאוד באוסטרליה שכולל אנשים ידועים וחשובים כמו מושלת ניו סאות' ויילס - מארי באשיר, מייקל צ'יקה - מאמן נבחרת הרוגבי של אוסטרליה. כ-20,000-25,000 מחזיקי דרכון אוסטרלי מתגוררים בלבנון.

אוסטרליה מחזיקה בעמדה נחרצת נגד כל מפלגות מחנה ה-8 במרץ בלבנון וביוני 2003 אף הגדירה את ארגון/מפלגת החזבאללה בתור ארגון טרור.

אוסטרליה תורמת לאונר"א, סוכנות האומות המאוחדות האחראית על הפליטים הפלסטינים שחיים במזרח הקרוב. אחד מאזורי הפעילות המשמעותיים ביותר של הסוכנות הוא מדינת לבנון, שבה התיישבו יותר מ-450,000 פליטים פלסטיניים. אוסטרליה תורמת לאונר"א באופן מסורתי החל משנת 1951 ותרומתה האחרונה הייתה 80 מיליון דולר בשנת 2016 כחלק מתוכנית אסטרטגית לשנים 2016–2020 - לכל שנה 20 מיליון דולר.

== ייצוג ==
* אוסטרליה מיוצגת בלבנון באמצעות שגרירות שהיא מחזיקה בביירות, בירת המדינה.
* לבנון מיוצגת באוסטרליה בדרג השגרירות באמצעות שגרירות שהיא מחזיקה בקנברה, בירת המדינה. לבנון מיוצגת באוסטרליה גם בדרג הקונסולרי באמצעות ארבע קונסוליות שהיא מחזיקה בערים: אדלייד, בריזביין, סידני, מלבורן.

== קישורים חיצוניים ==
* [http://dfat.gov.au/geo/lebanon/Pages/lebanon-country-brief.aspx Lebanon country brief], מחלקת החוץ והסחר של הקהילייה של אוסטרליה

== הערות שוליים ==
הפסיכולוגית (סדרת טלוויזיה)

הפסיכולוגית היא סדרת דרמה קומית ישראלית בת 12 פרקים, בכיכובה של קרן מור ושחקנים נוספים כגון טל פרידמן, גיא גורביץ' ועוד. הסדרה מבוססת על הסדרה האמריקאית "Web Therapy" ("טיפול אונליין") בכיכובה של ליסה קודרו, שהיא גם היוצרת של הסדרה.

הסדרה עוסקת בפסיכולוגית תותי ליבליך, אשר פוטרה מעבודתה במשרד פיננסי, ומחליטה ליזום מותג אינטרנטי עסקי של טיפול פסיכולוגי דרך האינטרנט שאורכו 3 דקות בלבד. הסדרה מצולמת כולה כביכול דרך מצלמת הרשת של הפסיכולוגית.

העלילה מתמקדת במאמצים של תותי לקדם את המותג החדש שלה, ביחסיה עם בעלה החמקמק ובטיפולים שהיא מעניקה לדמויות מזדמנות. הדמויות בסדרה אגוצנטריות, נרקיסיסטיות, אינטרסנטיות, אופורטוניסטיות ופגיעות מאוד. הדבר יוצר מצבים קיצוניים, קומיים ונוגעים ללב.

הסדרה עלתה לשידור ב-7 במאי 2018 ביוטיוב, ושידורה הטלוויזיוני החל ב-18 ביולי באותה שנה בערוץ כאן 11 ב-3 באוקטובר הסתיים שידור העונה הראשונה.

==השחקנים ודמויותיהם==
* תותי ליבליך (קרן מור) - נשואה לעורך דין ידוע שעומד לרוץ לפוליטיקה בתפקיד בכיר. יוזמת מותג אינטרנטי עסקי של טיפול פסיכולוגי אונליין שארכו 3 דקות בלבד.
* אפי ליבליך (טל פרידמן) - עו"ד מצליח מאוד, גר באקירוב, נשוי לתותי כעשרים שנה. הומו פעיל בארון.
*ליאת שטרוזמן (רותם סלע) - המזכירה במשרד הפיננסי. מצחיקה, לא אינטליגנטית, מינית מאוד. מעריצה את תותי.
* נועם סוקולוב (גיא גורביץ') - מטופל של תותי שהופך לעוזר אישי שלה. בעל צורך פתולוגי לרָצות, מזוכיסט נחוש.
* אבנר דסקל (יובל שגב) - עובד צווארון לבן במשרד הפיננסי. נזקק רגשית ומתאהב בנשים מתעללות. נמשך לתותי.
* אילן עוזר (מנשה נוי) - עו"ד פרגמטי. נשוי לאישה עם פתולוגיות דומות לאלו של תותי.
* חמודי עלאווי (אמיר שורוש) - ערבי ישראלי. עובד כאיש טכני במשרד של אפי. מתחיל כבתול ואז שוכב עם ליאת. תמיד מוכן לעזור ומסתבך כתוצאה מכך.
* אמא של תותי (ג'יטה מונטה) - אלמנה, יורשת עשירה של הון משפחתי עצום. אישה קשה וחסרת גבולות. התחילה לעשות קעקועים ולצרוך סמים קלים לעת זיקנה.

===דמויות משניות===
* הדר (אורטל בן שושן) - ארוסתו של נועם. שברירית, זהירה ושתלטנית. תמיד במצב של קונפליקט. נמשכת לנועם. עברה הרבה טיפולים פסיכולוגיים ורוחניים.
* ז'וליאן קליין (דב'לה גליקמן) - פסיכיאטר בעל שיעור קומה. נוקשה, שמרן ופחדן.
* שרונה בן אברהם (עמנואל הורי) - רווקה, מכורה לחיצוניות, ציידת גברים, משפילה נשים אחרות כדי לאשר את הדימוי העצמי שלה.
* מנו אטינגר (צחי גראד) - מחפש ריגושים. רוצה הכל ומאבד עניין כשמשיג אותו. צריך מישהי שתנצח אותו. לרגע רואה אפשרות כזו בתותי.
*מרגלית אביונה (שני קליין) - אשתו של רב. דתייה רוחנית, מניפולטיבית, בעלת ייצר מיני עז ותיאבון לכוח.
* אריאלה לוין (יעל שרוני) - אחות של תותי. פסיכואנליטיקאית. ה"נורמלית" של המשפחה. גרושה עם ארבעה ילדים. מסובכת כלכלית.
* דרור לחמן (גל תורן) - בעל חברה פיננסית מצליחה. ניהל רומן מיני עם תותי. מסתבך בהעלמת מס וזוכה לפרסום שלילי.
* אבי לוי (אורי הוכמן) - מנהל הקמפיין הפוליטי של אפי. תכליתי וממוקד. מאוהב באפי.
* מילי מליקה (מירי מסיקה) - זמרת מפורסמת ונרקיסיסטית.

==קישורים חיצוניים==
* הפסיכולוגית, [https://www.kan.org.il/program/?catid=1246 פרקים מלאים], אתר כאן
* 
*
ביקורות:
* 
*

==הערות שוליים==

קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
האופציה הירדנית

"האופציה הירדנית" היא כינויין של כמה חלופות וגישות שונות שעלו ממלחמת ששת הימים ועד היום למציאת פתרון לבעיית הסכסוך הישראלי-פלסטיני בשטחי יהודה ושומרון בדמות הסדר עם ירדן.
== היסטוריה ==
תחילת החשיבה על האופציה הירדנית כדרך לפתרון הסכסוך הייתה ביוני 1967, עם השתלטות צה"ל על שטחי הגדה המערבית, שנשלטו עד אז על ידי ממלכת ירדן.

האופציה הירדנית ידעה בחלוף הזמן פרשנויות שונות, עליות ומורדות. הפרשנויות השונות נעו על פני רצף אפשרויות ששני קצותיו היו:
* ירדן, שממזרח לנהר הירדן, היא מדינתו היחידה של העם הפלסטיני ואין מקום ממערב לירדן לשום ישות מלבד מדינת ישראל.
* על ישראל לסגת מכל השטחים שכבשה ב-1967, כולל מזרח ירושלים, ולהשיבם לירדן, ממנה נכבשו, ובכך להתנער מהצורך ליישב את "הבעיה הפלסטינית".

במהלך השנים ידעה האופציה הירדנית עליות ומורדות כשהאירועים המשפיעים ביותר היו:
* הסכם לונדון שנחתם ב-1987 בין שר החוץ שמעון פרס לבין חוסיין מלך ירדן.
* הכרזת חוסיין בשנת 1988 על ניתוק הזיקה בין ירדן לבין הגדה המערבית.

גם כעבור שנים, היו שראו יש באופציה הירדנית פתרון אפשרי לסכסוך: ב-2004 דיבר על האפשרות הזו ד"ר דן שיפטן, ב-2016 כתב על כך סבר פלוצקר, וב-2022 פרסם האנליסט הסעודי עלי שיהאבי מאמר בו טען כי הפתרון הריאלי היחיד לבעיה הפלסטינית הוא בהרחבת הממלכה ההאשמית כך שתכלול שטחים מהגדה המערבית ושמה יהיה 'הממלכה ההאשמית של פלסטין'<ref></ref>.

לצד תגובות חריפות שהושמעו בעולם הערבי כנגד הרעיון<ref></ref>, התפרסמו דברי תמיכה בו מצד יהודים-ציונים מאוסטרליה, שביטאו בדבריהם תקווה שהישראלים יוותרו על יהירותם וימנפו את הצלחתם הכלכלית והצבאית לכדי מהלך שיביא את הסכסוך לקיצו<ref></ref>.

== לקריאה נוספת ==
* דן שיפטן, אופציה ירדנית: היישוב היהודי ומדינת ישראל אל מול המשטר ההאשמי והתנועה הלאומית הפלסטינית, יד טבנקין, רמת אפעל, 1986.
* אהרון קלימן, דו-קיום ללא שלום, מעריב, תל אביב, 1986.
* ירון רן, שורשי האופציה הירדנית: עבדאללה והסוכנות היהודית: אנטומיה של יחסים 1921 – 1948, הוצאת ציטרין, תל אביב, 1991.
* דן שיפטן, אופציה ירדנית – ישראל, ירדן והפלסטינים, הוצאת יד טבנקין, 2006, מהדורה רביעית.

==קישורים חיצוניים==
* 
* כ. יעקב, [http://www.memri.org.il/cgi-webaxy/item?4262 קונפדרציה בין ירדן לפלסטינים: דיון מחדש ברעיון ודחייתו בשני הצדדים], באתר ממרי, 9 באוקטובר 2016
* 
* 
* דן שיפטן, [https://web.archive.org/web/20180524004311/http://www.herzliyaconference.org/?CategoryID=228&ArticleID=1683 שובה של האופציה הירדנית מההיבט ההיסטורי] (מאורכב בארכיון האינטרנט), כנס הרצליה החמישי, דצמבר 2004
* 
* 

== ביאורים ==

==הערות שוליים==

קטגוריה:הצעות לפתרון הסכסוך הישראלי-פלסטיני
קטגוריה:יחסי ירדן–ישראל
דניאל סירקיס

דניאל סירקיס (ב' בשבט ה'תרמ"ב, 22 בינואר 1882 – ט' באדר ב' ה'תשכ"ה, 13 במרץ 1965) היה ממייסדי התנועה הציונית-דתית בפולין, חבר הוועד הלאומי בתקופת אספת הנבחרים השלישית, יושב ראש ועד קהילת יהודי יפו ותל אביב בשנים 1933–1938, מנהל סניף בנק המזרחי בחיפה, ממלא מקום במועצת המדינה הזמנית, וחבר הדירקטוריון של הקרן הקיימת לישראל.

==קורות חיים==
סירקיס נולד בזגייז' שבפולין, למשפחה של חסידות גור. אביו שלמה היה תעשיין ידוע בפולין. הוא קיבל חינוך תורני וחסידי ובשנת 1900 התחתן עם נחמה בלאס מוורשה. בהמשך הקים עם אחיו בית חרושת לטקסטיל, והיה מחלוצי העסקת יהודים במקצוע הטוויה. הוא היה פעיל בתנועת המזרחי ושימש ראש הקהילה בזגייז'. בתחילת שנות ה-20 של המאה ה-20 הקים בית חרושת לטקסטיל ביפו ולאחר ביקור בארץ ישראל בשנת 1924, החליט לעלות לארץ ישראל והקים בית בשדרות רוטשילד. הוא חזר לפולין לחסל את עסקיו, שלח את משפחתו לארץ ישראל ובשנת 1925 עלה אחריהם.

בארץ ישראל היה פעיל בתנועת המזרחי ובשנת 1931 נבחר לאספת הנבחרים השלישית והיה חבר בוועד הלאומי. בבחירות לוועד קהילת יהודי יפו ותל אביב, שהוחרמו על ידי מפלגות תנועת העבודה, זכה המזרחי בחמישה מושבים מתוך 21, וסירקיס מונה ליושב ראש ועד הקהילה. בסוף שנות ה-30, במקביל להיותו יושב ראש ועד הקהילה בתל אביב, נתמנה למנהל סניף בנק המזרחי בחיפה.

בעקבות פטירתו של הרב מאיר בר-אילן בשנת 1949 התמנה סירקיס במקומו לנשיאות הוועד הפועל הציוני.

בשנת 1962 נתמנה לבית דין הכבוד של תנועת המזרחי העולמית.

נפטר במרץ 1965, ח' באדר ב' ה'תשכ"ה.

על שמו רחוב בשכונת קריית משה בירושלים.

כמו כן, בניין הפנימייה של הישיבה לצעירים של מרכז הרב קרוי "בית דניאל" על שמו. הבניין ממוקם בסמיכות לרחוב סירקיס (בסוף רחוב קורות העתים).

==קישורים חיצוניים==
* 
* 
* 
* אבי יעקב והרב שלום נתן רענן, [http://jpress.org.il/Olive/APA/NLI_heb/SharedView.Article.aspx?href=HZH%2F1965%2F03%2F21&id=Ar00201&sk=E5F42F58 ר' דניאל סירקיס ז"ל: שבעה לפטירתו], הצופה, 21 במרץ 1965, עמ' 2

ממאמריו:
* 

==הערות שוליים==

קטגוריה:חברי הוועד הלאומי
קטגוריה:ישראלים ילידי פולין
קטגוריה:חברי מועצת המדינה הזמנית מטעם תנועת המזרחי
קטגוריה:פעילים ציונים בפולין
קטגוריה:אנשי העלייה הרביעית
קטגוריה:פעילי תנועת המזרחי
קטגוריה:פוליטיקאים ביישוב
קטגוריה:תעשיינים ביישוב
קטגוריה:בנקאים ביישוב
קטגוריה:סגל העם
קטגוריה:יהודים הקבורים בהר המנוחות
קטגוריה:ישראלים שנולדו ב-1882
קטגוריה:ישראלים שנפטרו ב-1965
מתילדה, נסיכת שאומבורג-ליפה

מתילדה, נסיכת שאומבורג-ליפה (בגרמנית: Mathilde zu Schaumburg-Lippe; 11 בספטמבר 1818 – 14 באוגוסט 1891), הייתה אשתו של אויגן, דוכס וירטמברג.

==ביוגרפיה==
מתילדה נולדה ב-11 בספטמבר 1818 בביקבורג שהשתייכה לנסיכות שאומבורג-ליפה, לגאורג וילהלם, נסיך שאומבורג-ליפה ולאידה, נסיכת ולדק ופירמונט, בתם של גאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן. ב-15 ביולי 1843 התחתנה מתילדה עם אויגן, דוכס וירטמברג, ממנו נולדו לה 3 ילדים.

בשנת 1875 מת בעלה אויגן, וב-14 באוגוסט 1891 מתה מתילדה בקרלסרוהה.

==משפחתה==
ב-15 ביולי 1843 התחתנה מתילדה עם אויגן, דוכס וירטמברג, ממנו נולדו לה 3 ילדים:
* וילהלמינה, דוכסית וירטמברג (1844–1892), התחתנה עם ניקולאס, דוכס וירטמברג
* אויגן, דוכס וירטמברג (1846–1877), התחתן עם ורה קונסטנטינובנה, הנסיכה הגדולה של רוסיה
* פאולינה, דוכסית וירטמברג (1854–1914), התחתנה עם ד"ר מלכור הנס אוטוקאר ווילים

== אילן יוחסין ==

==קישורים חיצוניים==

* [http://thepeerage.com/p10367.htm#i103661 מתילדה, נסיכת שאומבורג-ליפה] 

קטגוריה:נסיכות שאומבורג-ליפה
קטגוריה:ילידות 1818
קטגוריה:נפטרות ב-1891
ואדים מילוב

ואדים מילוב (ברוסית: Вадим Милов; נולד ב-1 באוגוסט 1972 באופה) הוא שחמטאי סובייטי-ישראלי-שווייצרי בדרגת רב אמן.

נכון לאפריל 2021, מדורג במקום הראשון בשווייץ לפי מד כושר.

==ביוגרפיה==
ואדים מילוב נולד באופה. זמן קצר לאחר התפרקות ברית המועצות הוא עלה לישראל. באליפות ישראל בשחמט 1992 הוא סיים במקום ה-11 ובשנת 1994 הוא סיים במקום השביעי. בשנת 1996 היגר לשווייץ.

בשנת 1995 הוא ניצח בתחרות בינלאומית בבריסל, בשנת 1999 באוסטרליה, בשנת 2002 במוסקבה, בשנת 2003 באשדוד וג'נובה. הוא ניצח בתחרות במקסיקו סיטי בשנים 2003, 2005 ו-2006.

בשנת 2007 הוא ניצח בתחרות בשיקגו, תוך ניצחון על יורי שולמן במשחק המכריע.

באליפות אירופה לנבחרות הוא פעמיים שיחק עבור נבחרת שווייץ.

==קבלת דרגות בינלאומיות==
* 1992 - אמן בינלאומי
* 1993 - רב אמן.

== ואדים מילוב באולימפיאדת השחמט ==
בשנת 1994 וב-2000 השתתף מילוב באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1994||עת 2 || ישראל || 2590||6 מ-9||4+ 4= 1-||66.7|| 14 קבוצתי, 10 אישי
|-
| 2000||2|| שווייץ || 2626||6.5 מ-12||3+ 7= 2-||54.2|| 10 קבוצתי, 41 אישי
|}

==קישורים חיצוניים==

==הערות שוליים==

קטגוריה:שחמטאים שווייצרים
קטגוריה:רבי-אמנים ישראלים
קטגוריה:נציגי ישראל באולימפיאדת השחמט
קטגוריה:ישראלים שהיגרו לשווייץ
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:ישראלים שנולדו ב-1972
לואיזה, נסיכת שטולברג-גדרן (1764-1834)

לואיזה, נסיכת שטולברג-גדרן (בגרמנית: Prinzessin Luise zu Stolberg-Gedern; 13 באוקטובר 1764 - 24 במאי 1834), הייתה אשתו של אויגן, דוכס וירטמברג.

==ביוגרפיה==
לואיזה נולדה ב-13 באוקטובר 1764 בעיר אלס שבתחומי ממלכת פרוסיה, לכריסטיאן קרל, נסיך שטולברג-גדרן ולאלאונורה, רוזנת רויס-לובנשטיין, בתם של היינריך השני, רוזן רויס-לובנשטיין ויוליאנה דורותיאה שרלוטה, רוזנת הוכברג והברונית פירסטנשטיין. לואיזה נולדה שלושה חודשים לאחר מות אביה.

ב-5 ביוני 1780 התחתנה לואיזה עם קרל וילהלם, דוכס סקסוניה-מיינינגן, אולם הוא מת בשנת 1782 ללא שנולדו להם ילדים. ב-21 בינואר 1787 התחתנה לואיזה עם אויגן, דוכס וירטמברג, ממנו נולדו לה 5 ילדים.

ב-24 במאי 1834 מתה לואיזה בביתה בבאד קרלסרוהה, והיא בת 69 שנים.

==משפחתה==
ב-21 בינואר 1787 התחתנה לואיזה עם אויגן, דוכס וירטמברג, ממנו נולדו לה 5 ילדים:
* אויגן, דוכס וירטמברג (1788–1857), התחתן עם מתילדה, נסיכת ולדק ופירמונט, ולאחריה התחתן עם הלנה, נסיכת הוהנלוהה-לאנגנבורג
* לואיזה, דוכסית וירטמברג (1789–1851), התחתנה עם אוגוסט, נסיך הוהנלוהה-אהרינגן
* גאורג פרדיננד, דוכס וירטמברג (1790–1795)
* היינריך, דוכס וירטמברג (1792–1797)
* פאול וילהלם, דוכס וירטמברג (1797–1860), התחתן עם מריה סופיה, נסיכת טורן וטקסיס

== אילן יוחסין ==

==קישורים חיצוניים==

קטגוריה:נסיכות גרמניות
קטגוריה:ילידות 1764
קטגוריה:נפטרות ב-1834